Recela 30 : Maisaka (gweta)

Recela 30 : Maisaka ~ 舞阪 (JA)

Recela 30 : Maisaka ( niponavon 舞阪 ) tir bar-san-taneafa gweta ke sposaf gwetak vergumveltkiraf gu 53 recela ke Tōkaidō vawa ( 東海道五十三次之内, Tōkaidō Gojūsan-tsugi no uchi ), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo ( re Tokyo ) tiso kelu ke Shogun patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta ( Ukiyo-e tazuk ) tir lumkirafa gu 37 × 25 cm- ( ton Oban breviz ). Tir bar-saneafa ke enk ise va greelt koe Maisaka kaatoer.

 Greelt ke Maisaka 
Recela ke Maisaka ( niponavon 舞阪宿 ) koe re Hamamatsu koe Shizuoka winka tigiyir.

Maisaka kenrone Hamana uzda tigiyir. Koyasik va uzda remlapiyid enide va direfa Arai recela di artlapiyid.

Gweta ke Hiroshige va moltam dem tulvestasik nedir. Patectoy tir arestaf. Sumeon Fuji mefta tir tcalute kotlizu rowine.

 Dere rupec 

 Stragela 

|style="vertical-align: top;"|

|}

Recela 30 : Maisaka (gweta)
Recela 30 : Maisaka  gweta)
Recela 30 : Maisaka (gweta)